钦定古今图书集成/明伦汇编/官常典/第357卷 > 樊深 凌儒 王时举 方新
## 钦定古今图书集成/明伦汇编/官常典/第357卷 > 樊深 凌儒 王时举 方新

按《明外史沈朿传》：“嘉靖二十九年，俺答薄都城，通政
使樊深陈御寇七事，中言仇鸾养寇要功，帝方眷鸾，
立斥为民。四十二年正月，御史凌儒请重贪墨之罚，
革虚冒之兵，搜遗逸之士，因荐罗洪先、陆树声、吴岳、
吴悌。帝恶其市恩，杖六十，除名。四十五年十月，御史
王时举劾刑部尚书黄光昇，言内官季永以诉事犯”
乘舆，本无死比，乃拟真犯；奸人王相私阉良民者三，
本无生法，乃拟矜疑，宜勒令致仕。帝怒，命编氓口外。
逾月，御史方新上言：“黄河与北狄之患，自古有之。乃
今丰、沛间陆地为渠，而兴都有陵寝之忧，凤阳有冰
雹之厄，河南有饥馑之灾。尧之洚水，不烈于此矣。诸
边将惰卒骄寇，至辄选蠕观望，而宁”武有军士之变，
南赣有土兵之叛，徽州诸府有矿徒窃发之，虞舜之
三苗，不棘于此矣。夫浲水三苗，不足为累者，以尧、舜
兢业于上，而禹、皋诸臣分忧于下也。今司论纳者，日
献祯祥，而疆埸之臣，惟冒首功，隐丧败，为国分忧者
谁也？斥罚之法，今不得不严，而陛下亦宜随事自责，
痛加修省。然后灾变“可息，而外患可弭也。”疏入，斥为
民。深，大同人。儒，泰州人；时举，顺天通州人。新，青阳人。
穆宗嗣位，并复官。深寻迁刑部右侍郎。齐康之劾徐
阶也，深劾康，并诋高拱时登极诏书赦死罪以下囚，
而流徒已至配者，所司拘律令不遣。深言：“殊死犹赦，
而此反不及，非所以广皇仁。”诏从其议。旋进左侍郎，
罢归。儒既复御史，益发舒亦以康事率同列劾拱。拱
罢，又劾去大学士郭朴。顷之，劾罢抚治郧阳都御史
刘秉仁，又以永平失事劾总督刘焘、巡抚耿随卿、总
兵官李世忠罪。随卿、世忠被逮，焘贬官。隆庆二年，儒
再迁右佥都御史，理山西屯盐。吏部追论其知永丰
时贪墨，遂落职闲住。时举复官后，巡按贵州。闻给事
中石星廷杖，且帝方广市珠宝，驰疏救星，极陈奢靡
之害。已，请陈后还中宫。章并报闻。万历初，都给事中
雒遵、御史景嵩、韩必显论谭纶被谪，时举抗章救之。
历大理左少卿，新终湖广参议。